前曼聯球星赴英密斟阿仙奴 傳做阿迪達副手
2024年04月15日 19:00
東網電視
更多新聞短片
軒斯有望重返英超。
英超勁旅阿仙奴近年成績起飛,不過去到季尾關鍵時刻經常甩轆,據報「兵工廠」為進一步加強實力,正斟介曾效力曼聯、皇馬等豪門嘅阿根廷名將軒斯加入教練團,甚至有機會出任領隊阿迪達嘅副手。
現年45歲嘅軒斯,球員時代踢過曼聯、巴黎聖日耳門、皇家馬德里、馬賽等名牌,佢喺2001年效力巴黎聖日耳門嗰陣,正正就係同阿迪達做隊友,估唔到超過20年後有機會再度合作。
軒斯執教經驗豐富,退休後做過沙士菲、小阿根廷人、紐維爾舊生等阿甲球會主帥,亦去過美職教阿特蘭大聯,據報聖羅倫素亦向軒斯開出合約,不過佢目前身處英格蘭同阿仙奴談判。
據報軒斯寧願放棄主帥工作,優先選擇重返英超加入阿仙奴,由於阿迪達助教史杜雲保盛傳會喺夏天離開,尋求做主帥嘅機會,軒斯或會取代佢做「第2把交椅」。